Forsvarets operasjonsmedalje

Forsvarets operasjonsmedalje er en norsk militær medalje som tildeles militært personell som tjenestegjør utenlands i internasjonale operasjoner av en viss varighet og som har tilhørighet i en kontingent.

 Historie 
Medaljen ble innstiftet 1. april 2005. For å bli tildelt medaljen måtte man ha tjenestegjort i minimum 90 dager. Dette ble endret i 2011, da kravet ble satt til 30 dagers sammenhengende tjeneste, samtidig som det ble presisert at «innsatsen skal skje utenriks i et krigsteater, et operasjonsområde eller i en bestemt navngitt operasjon», men at Forsvarssjefen kan gjøre «unntak for enheter/fagpersonell som bidrar til den aktuelle innsatsen uten fullt ut å tilfredsstille kravene». Direktivet for bruk og bæring av dekorasjoner, ordener og medaljer i Forsvaret, gyldig fra 15. november 2011, forsvaret.no, besøkt 5. mars 2012, s. 22–24. For livvaktjeneste som ikke foregår sammenhengende er det er gjort endringer i statuttene slik at tjenestetiden på 30 dager kan akkumuleres i løpet av et år.«Medaljeseremonin for militære livvakter» , Forsvaret, 10. desember 2014. Lest 10. desember 2014. Også personell som gjør stabstjeneste i multinasjonale staber for slike internasjonale operasjoner er kvalifisert til medaljen.

Medaljen rangerer som nummer 47 i rekken av norske utmerkelser. Forsvarets operasjonsmedalje tildeles av Forsvarssjefen, som i saker om tildeling får råd av Forsvarssjefens medaljeråd.

Forsvarets operasjonsmedalje ble første gang utdelt 22. juni 2005 til personell som deltok i ingeniørkompaniet til Telemark bataljon i Irak fra juli 2003.

I juni 2015 ble medaljen for første gang tildelt sivile. Mannskapet på MS «Taiko», som hadde deltatt i operasjonen RECSYR for å fjerne kjemiske stridsmidler fra Syria, ble da tildelt medaljen.«Sivile sjøfolk hedret av Marinen», Dagens Næringsliv, 12. juni 2015. Lest 13. juni 2015.

 Utforming 
Medaljen preges i matt, bronsefarget metall. På advers er riksvåpenet preget foran en oppreist verge (sverd), i tillegg står inskripsjonen «SEMPER PARATUS» (alltid beredt). På revers av medaljen finnes en kompassrose. Medaljen blir utstyrt med forskjellige medaljebånd for ulike operasjoner eller land. Fargene i båndet settes sammen av fargene i Norges flagg og i flagget til landet operasjonen foregår i. Medaljen er ellers lik av utseende. Dersom man har flere tjenesteperioder i samme land markeres dette ved at det blir satt på romertall på medaljebåndet, tallet viser antall tjenesteperioder. Sammen med medaljen kommer også et diplom signert av Forsvarssjefen.

Medaljebånd
Medaljebåndene for Forsvarets operasjonsmedalje har smale kantstriper i rødt, hvitt og blått, fargene i Norges flagg, og bredere midtstriper i fargene til flagget der operasjonen har foregått. Operasjoner som ikke er knyttet til ett, spesielt land får bånd i egne farger. Det finnes bånd med midtstriper i disse fargene: 
125px Blått gult og blått for Bosnia-Hercegovina

125px Lys blått, hvitt og rødt for Kosovo, fargene tilhører Serbia og Montenegros flagg

125px Svart, rødt og grønt for Afghanistan

125px Lys blå stripe i mørkt blått for operasjonen Active Endeavour i Middelhavet

125px Rødt, hvitt og svart for Irak

125px Gult, grønt og rødt for Operation Baltic Accession, Litauen

125px Svart, hvitt, grønt, hvitt og rødt for Sudan

125px Rødt, hvitt, grønt, hvitt og rødt for Libanon

125px Mørk blått, lys blått, hvitt, lys blått og mørk blått for marineoperasjonen utenfor kysten av Somalia

125px Blått, gult og rødt for Tsjad

125px Grønt for Libya

125px Rødt, grønt, hvitt, grønt, svart for eskorte ved fjerning av kjemiske stridsmidler fra Syria

125px Grønt, gult og rødt for  Mali

125px  Lys blå stripe for NATO-operasjonen Sea Guardian i Middelhavet

Referanser

Eksterne lenker
 Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012
 Medaljer og utmerkelser , Forsvaret.no 
 Monn, Johan: «Medaljeparaden: Forsvarets Operasjonsmedalje», Sjekkposten – Tidsskrift for FN-Veteranenes Landsforbund, nr. 2, 2007, s. 28
 Statutter for de mest benyttede medaljer i Forsvaret, av 26. april 2012, Forsvaret

Kategori:Norske militære utmerkelser
Kategori:Utmerkelser etablert i 2005